C 319/7

Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2020/C 319/06)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O SCHVÁLENÍ ŠTANDARDNEJ ZMENY JEDNOTNÉHO DOKUMENTU

„CÔTES CATALANES“

PGI-FR-A1135-AM01

Dátum oznámenia: 2. 7. 2020

OPIS A DÔVODY SCHVÁLENEJ ZMENY

1. Oblasť v bezprostrednej blízkosti

Oblasť v bezprostrednej blízkosti opísaná v kapitole I – bode 4 – špecifikácie výrobku s CHZO „Côtes Catalanes“ bola zapísaná do zoznamu obcí v súlade s oficiálnym zemepisným kódexom z roku 2019, ktorý je národnou referenciou. Touto aktualizáciou sa nemenia hranice tejto oblasti.

Tento zoznam obcí bol aktualizovaný pre oblasť v bezprostrednej blízkosti v bode „ďalšie podmienky“ jednotného dokumentu.

2. Odrodová skladba

Zoznam odrôd viniča používaných na výrobu vín s CHZO „Côtes Catalanes“ uvedený v bode 5 kapitoly I špecifikácie výrobku sa dopĺňa o týchto päť odrôd viniča: Cabernet blanc B, Cabernet cortis N, Muscaris B, Soreli B, Souvignier gris RS.

Ide o odrody, ktoré sú odolné voči suchu a hubovým chorobám. Zodpovedajú odrodám používaným na výrobu CHZO, no pri ich pestovaní možno používať menej prípravkov na ochranu rastlín. Tieto odrody nemenia vlastnosti vín s CHZO.

Tieto odrody boli pridané do zoznamu odrôd uvedených v bode „Hlavné muštové odrody“ tohto jednotného dokumentu.

JEDNOTNÝ DOKUMENT

1. Názov výrobku

Côtes Catalanes

2. Druh zemepisného označenia:

CHZO – chránené zemepisné označenie

3. Kategórie vinohradníckych/vinárskych výrobkov

1. Víno

4. Opis vína (vín)

CHZO „Côtes Catalanes“

Chránené zemepisné označenie „Côtes Catalanes“ sa vzťahuje výhradne na červené, ružové a biele tiché vína.

Celkový obsah (maximálny alebo minimálny) alkoholu v objemových percentách, celkovú kyslosť, obsah prchavých kyselín a celkový obsah oxidu siričitého stanovujú právne predpisy Spoločenstva.

Červené vína môžu mať viac alebo menej sýtu farbu v závislosti od požadovaného profilu. Vôňou a chuťou výrazne a elegantne vyjadrujú svoj stredomorský charakter, často sprevádzaný určitou sviežosťou a korenistými tónmi červeného ovocia a stredomorskej lesostepi. Štruktúra sa líši v závislosti od zrelosti a vinifikácie.

Ružové vína môžu mať v závislosti od použitých odrôd viniča širokú škálu farieb od najsvetlejšej sivej po sýtejšiu ružovú. V závislosti od technických postupov pestovania viniča môžu byť ružové vína veľmi aromatické, ľahké a poddajné, alebo ak pochádzajú zo svahov s nízkym výnosom, majú silnú štruktúru, vďaka ktorej toto víno predstavuje príjemnú voľbu nápoja k pokrmom.

Farba bieleho vína môže prechádzať od najsvetlejšej žltozelenej až po zlatožltú.

Výsadba viniča vo vyšších polohách alebo v nížine určuje mineralitu, plnosť a aromatickú silu vín. Vo vínach, ktorých suroviny dlho zrejú, sa spravidla spája sviežosť a mineralita.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 10,5 Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

CHZO „Côtes Catalanes“ s označením rancio

Chránené zemepisné označenie „Côtes Catalanes“ sa môže doplniť označením „rancio“ pre tiché vína, ktoré v závislosti od podmienok dozrievania získali chuť starého vína „rancio“.

Vinič určený na výrobu vín s chráneným zemepisným označením „Côtes Catalanes“, za ktorým nasleduje označenie „rancio“, musí mať minimálny obsah cukru 238 g/l.

Vína s chráneným zemepisným označením „Côtes Catalanes“, za ktorým nasleduje označenie „rancio“, majú maximálny obsah skvasiteľných cukrov (glukóza + fruktóza) 12 g/l.

V prípade ostatných analytických kritérií musia vína spĺňať európske normy.

Vína typu „rancio“ sa vyrábajú výlučne z odrôd Carignan B, Carignan N, Cinsaut N, Grenache blanc B, Grenache gris G, Grenache N, Macabeu B, Tourbat B, Mourvèdre N, Muscat à petits grains B, Muscat d’Alexandrie B. Majú tmavú jantárovú farbu, niekedy sfarbenú do orechova, so zelenkastými odleskmi, ktoré vznikajú v dôsledku dlhého zrenia za oxidatívnych podmienok. Arómy sú silné, vždy prenikavé a pripomínajú orechy a určité koreniny, napríklad semeno senovky gréckej (Trigonella foenum-graecum).

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 14 Minimálna celková kyslosť Maximálny obsah prchavých kyselín (v miliekvivalentoch na liter) 24,48 Maximálny celkový obsah oxidu siričitého (v miligramoch na liter)

5. Vinárske výrobné postupy

a) Osobitné enologické postupy

CHZO „Côtes Catalanes“

Osobitný enologický postup

Keď vína (s výnimkou vín s označením „rancio“) s chráneným zemepisným označením „Côtes Catalanes“ dozrievajú za oxidatívnych podmienok bez ohľadu na to, či dozrievajú pod vrstvou floru, zrejú aspoň do 1. marca roku nasledujúceho po roku zberu a môže sa s ním obchodovať od tohto dátumu.

Okrem vyššie uvedených ustanovení musia vína z hľadiska enologických postupov spĺňať požiadavky stanovené na úrovni EÚ a v zákonníku poľnohospodárstva a morského rybolovu.

CHZO „Côtes Catalanes“ s doplňujúcim označením „rancio“

Osobitný enologický postup

Vína s chráneným zemepisným označením „Côtes Catalanes“ s doplňujúcim označením „rancio“ zrejú za oxidatívnych podmienok najmenej do 31. augusta piateho roku nasledujúceho po roku zberu a môže sa predávať spotrebiteľom od 1. septembra piateho roku nasledujúceho po roku zberu.

V prípade použitia jednej nádoby sa však môže každý rok naraz stočiť až od piateho roku zrenia iba množstvo menšie alebo rovnajúce sa jednej pätine jeho obsahu v čase stáčania.

V prípade použitia nádoby obsahujúcej viacero zberov sa môže obchodovanie s vínami, na ktoré sa vzťahuje chránené zemepisné označenie „Côtes Catalanes – rancio“, týkať iba pätiny objemu vína a môže sa uskutočniť až šesť mesiacov po poslednom pridaní vína.

Červené a biele vína s chráneným zemepisným označením „Côtes Catalanes“ a s doplňujúcim označením „rancio“ sa môžu po dozrievaní zmiešať.

Okrem vyššie uvedených ustanovení musia vína z hľadiska enologických postupov spĺňať požiadavky stanovené na úrovni EÚ a v zákonníku poľnohospodárstva a morského rybolovu.

b) Maximálne výnosy

90 hektolitrov na hektár

6. Vymedzená zemepisná oblasť

Zber viniča, vinifikácia a spracovanie vína určeného na výrobu vín s chráneným zemepisným označením „Côtes Catalanes“ sa vykonáva v departemente Pyrénées-Orientales.

7. Hlavné muštové odrody

Alicante Henri Bouschet N

Alphonse Lavallée N

Altesse B

Alvarinho – Albariño

Aramon N

Arinarnoa N

Arvine B – Petite Arvine

Bourboulenc B – Doucillon blanc

Cabernet blanc B

Cabernet cortis N

Cabernet franc N

Cabernet-Sauvignon N

Caladoc N

Carignan N

Carignan blanc B

Carmenère N

Chardonnay B

Chasan B

Chenanson N

Chenin B

Cinsaut N – Cinsault

Clairette B

Clairette rose Rs

Colombard B

Cot N – Malbec

Counoise N

Egiodola N

Fer N – Fer Servadou, Braucol, Mansois, Pinenc

Gewurztraminer Rs

Grenache N

Grenache blanc B

Grenache gris G

Gros Manseng B

Listan B – Palomino

Lledoner pelut N

Macabeu B – Macabeo

Marsanne B

Marselan N

Mauzac B

Merlot N

Mondeuse N

Morrastel N – Minustellu, Graciano

Mourvèdre N – Monastrell

Muscadelle B

Muscaris B

Muscat d'Alexandrie B – Muscat, Moscato

Muscat de Hambourg N – Muscat, Moscato

Muscat à petits grains blancs B – Muscat, Moscato

Muscat à petits grains roses Rs – Muscat, Moscato

Muscat à petits grains rouges Rg – Muscat, Moscato

Nielluccio N – Nielluciu

Négrette N

Parrellada B

Petit Manseng B

Petit Verdot N

Pinot blanc B

Pinot gris G

Pinot noir N

Piquepoul blanc B

Piquepoul gris G

Piquepoul noir N

Portan N

Poulsard N – Ploussard

Raffiat de Moncade B

Ribol N

Riesling B

Rivairenc N – Aspiran noir

Roussanne B

Sauvignon B – Sauvignon blanc

Sauvignon gris G – Fié gris

Savagnin blanc B

Savagnin rose Rs

Sciaccarello N

Semillon B

Soreli B

Souvignier gris Rs

Sylvaner B

Syrah N – Shiraz

Tannat N

Tempranillo N

Terret blanc B

Terret gris G

Terret noir N

Tourbat B

Ugni blanc B

Verdelho B

Vermentino B – Rolle

Villard blanc B

Villard noir N

Viognier B

8. Opis súvislostí

Špecifickosť zemepisnej oblasti

Vinohrad sa nachádza v rozsiahlej kotline otvorenej na východ smerom k Stredozemnému moru, ktorú obklopujú tieto vysoké pohoria:

— na západe horský masív Canigou (štít Canigou –2 780 metrov),

— na juhu horský masív Albères (Roc de France –1 450 metrov),

— na severe horský masív Corbières (Mont Tauch – 878 metrov).

V tejto hornatej krajine miestami so strmými svahmi, údoliami a rozširujúcimi sa terasami sa rozprestierajú vinohrady, v ktorých sa v rámci kvázi monokultúry pestuje vinič, z ktorého sa vyrába víno s chráneným zemepisným označením „Côtes Catalanes“.

Od západu na východ vinohrad pretínajú tri krátke veľtoky a často vyschnuté rieky, ktoré v priebehu vekov naplavovali horniny odtrhnuté z horských útvarov, čím vytvorili početné terasy.

Zastúpené sú všetky geologické obdobia a vznikali tu rôzne pôdy, ktoré sú výsledkom formovania materskej horniny, prenosu častíc alebo jazerného a morského usadzovania častíc. Pôdy vybraté na pestovanie viniča majú spoločné vlastnosti: nie sú veľmi husté, sú veľmi suché, chudobné na organickú hmotu a vždy sú veľmi kamenisté a dobre odvodňované.

V snahe reagovať na diverzifikáciu výroby sa v určitých nížinách s bohatšími a ľahšie obrábateľnými pôdami vysadili odrody viniča, ktoré boli v tomto regióne nové.

Tento vinohrad je na západe ohraničený 300 m vrstevnicou alebo izotermou 13 °C, je vystavený slnečnému žiareniu viac ako 2 500 hodín/rok a úhrn zrážok sa pohybuje od 500 do 650 milimetrov a často sa v ňom vyskytujú búrky najmä na jar a na jeseň.

Drsné stredomorské podnebie zmierňuje more, ktoré tlmí letné slnečné horúčavy a prináša mierne nočné ochladenie. Roussillonské podnebie sa však vyznačuje najmä častým výskytom (raz za tri dni) prudkého severozápadného vetra tramontána. Tento vietor je v zime veľmi chladný, pretože veje cez zasnežené vrcholky Pyrenejí.

Špecifickosť výrobku

Do Roussillonu preniklo pestovanie viniča v rovnakom čase, ako ho začala pestovať stredomorská civilizácia.

V tomto horúcom a veternom podnebí sa od začiatku našej éry vyrábali špeciálne vína vyrobené z prirodzene veľmi sladkého hrozna.

Postupne sa začali vyrábať prirodzene sladké vína – bohatstvo Roussillonu. Vďaka tejto zvyklosti sa vinári naučili koncepciu zrenia za oxidatívnych podmienok, jedinečné a špecifické know-how.

Aj keď sa tradične výroba zameriavala na výrobu prirodzene sladkých vín, v Roussillone sa vždy vyrábali tiché vína. Až do 19. storočia bola spotreba skôr miestna. Vďaka prirodzene vysokému obsahu alkoholu spôsobujúcemu dobrú odolnosť pri preprave sa predaj rozšíril mimo Roussillonu a umožnil výrobcom uvedomiť si kvalitu a špecifickosť tichých vín tohto departementu.

Postup zrenia za oxidatívnych podmienok viedol k výrobe vín s označením „rancio“, ktoré sú dokonalou ukážkou katalánskej kultúry. V polovici 18. storočia Saint Simon označil víno „rancio“ ako dozreté víno zo Španielska a na konci 19. storočia Paul Oliver, ktorý prevzal bývalý podnik na omšové víno opáta Rous v obci Banyuls, hrdo predstavuje vo svojom portfóliu výrobkov sladké víno „rancio doux“.

Na základe tejto rozmanitosti a tejto silnej identity bolo chránené zemepisné označenie „Côtes Catalanes“ uznané dekrétom zo 16. novembra 1981 a 1. septembra 2003 bola zmenená jeho zemepisná oblasť zoskupením CHZO „Coteaux de Fenouillèdes“, „Vals d’Agly“ a „Côtes Catalanes“, čo bolo výsledkom túžby vinohradníkov spojiť sily a vyrábať víno so silnou katalánskou identitou.

Produkcia dosahuje približne 150 000 hl, delí sa na červené vína (55 %), ružové vína (30 %) a biele vína (15 %), ku ktorým sa pridáva tradičná, špecifická a tajná výroba vína „rancio“, ktoré bolo podrobené zreniu za oxidatívnych podmienok a vykazovalo znaky veľmi charakteristické pre víno rancio.

V červených vínach sa najčastejšie kombinujú tradičné stredomorské odrody viniča (Carignan N, Grenache, Syrah N). V nížinách sa vyskytujú aj juhozápadné odrody viniča, ako sú Merlot N alebo Cabernet-Sauvignon N. Spájajú v sebe silu a eleganciu, pričom oplývajú zjemňujúcou sviežosťou, ktorá do týchto vín zo slnečnej oblasti a s prirodzene vysokým obsahom alkoholu vnáša vyváženosť.

Miestne odrody bieleho viniča (Grenache B, Grenache G, Macabeu B, Tourbat B, muscat) sú vysadené v blízkosti novšie zavedených odrôd viniča, ako sú Chardonnay B, Marsanne B, Roussanne B alebo Vermentino B... Ich výsadba vo vyššej polohe alebo v nížine určuje mineralitu, plnosť a aromatickú silu vína. Majú prenikavú vôňu a vynikajú svojou osobitosťou. Vo vínach, ktorých surovina dlho zreje, sa spája sviežosť a mineralita.

Ružové vína sú zvyčajne aromatické a majú širokú paletu odtieňov. V roussillonskej nížine sa vyrábajú veľmi aromatické, ľahké a poddajné vína. Ak sú vyrobené z viniča pestovaného na úbočí, ich farba je sýtejšia a majú štruktúru, vďaka ktorej predstavujú chutnú voľbu nápoja k pokrmom.

Vína „rancio“ sa vyrábajú iba z tradičných roussillonských odrôd viniča a zrejú minimálne päť rokov.

Chuť vína „rancio“ pripomína určité vína po dlhom zrení zvyčajne vo veľkých alebo starých sudoch. Bez ohľadu na to, či sú vína na začiatku biele alebo červené, napokon sa sfarbia do rovnakej tmavej jantárovej farby, niekedy orechovej so zelenkastými odleskmi. Arómy sú silné, vždy prenikavé a pripomínajú orechy a určité koreniny, napríklad semeno senovky gréckej (Trigonella foenum-graecum).

Príčinný vzťah medzi špecifickosťou zemepisnej oblasti a špecifickosťou výrobku

Suché vína v katalánskom regióne sú už dlho vyhľadávané pre svoju farbu, koncentráciu a vysoký obsah alkoholu, čo obchodníkom prostredníctvom zmiešavania umožnilo vyvážiť ostatné výrobky nedostatočnej kvality. V dôsledku horúceho a suchého podnebia a nevhodného geologického podložia na vybudovanie podzemných pivníc nebolo možné uchovávať tieto suché vína, a preto boli vinári v minulosti nútení svoje výrobky rýchlo predať. Príchod moderných technológií za posledných štyridsať rokov, najmä regulácia chladu, umožnil prehodnotiť túto výrobu, ktorá sa v súčasnosti významne dopĺňa s inými výrobami vína v tomto departemente.

Keďže ide o najteplejšiu oblasť vo Francúzsku, všetky odrody hrozna tu každý rok úplne dozrievajú, čo prispieva k vytvoreniu silnej stredomorskej identity všetkých vyrábaných vín.

Aj keď chránené zemepisné označenie „Côtes Catalanes“ získalo svoje dobré meno vďaka tradičným odrodám viniča, ktorými sú Carignan N, Grenache B, G a N, Macabeu B, v najúrodnejších a niekedy zavlažovaných oblastiach v severnom Katalánsku sa rozvíjali netradičné odrody viniča (Cabernet, Merlot, Chardonnay z tých najvýznamnejších), čo umožnilo výrobu ovocného a poddajného vína s vyššími výnosmi.

V kontexte vinárstva, kde je pojem identita nevyhnutný, majú vinári z Roussillonu to šťastie, že môžu vyrábať vína so silnou kultúrnou preslávenosťou, ako napríklad vína „rancio“ – autentická katalánska chuť vína, ktorá sa pýši dávnou tradíciou.

Možnosť výroby výnimočných vín s výraznou identitou, ako aj hrdosť vinárov, že patria do katalánskeho územia, územia ragby, vína a tradícií, územia, ktoré predstavuje most medzi Francúzskom a Španielskom, ktorého drsnosti sa vyrovná len drsnosť ľudí, ktorí tam pracujú, predstavujú podmienky, ktorých spojenie umožňuje výrobu akostného vína.

Na katalánskom území sa už mnoho rokov rozvíja diverzifikovaný cestovný ruch, od pobrežia mora až po pohoria, čo umožňuje objavovať bohatstvo tohto departementu, ktorého je CHZO „Côtes Catalanes“ ambasádorom.

9. Ďalšie základné podmienky (balenie, označovanie, iné požiadavky)

Právny rámec:

Vnútroštátne právne predpisy

Druh ďalšej podmienky:

Dodatočné ustanovenia o označovaní

Opis podmienky:

Chránené zemepisné označenie „Côtes Catalanes“ možno doplniť týmito prívlastkami:

— prívlastkami „primeur“ alebo „nouveau“,

— názvom jednej alebo viacerých odrôd,

— označením „rancio“ podľa podmienok stanovených v špecifikácii výrobku.

Chránené zemepisné označenie „Côtes Catalanes“ sa môže doplniť názvom menšej zemepisnej jednotky „Pyrénées-Orientales“ podľa podmienok stanovených v špecifikácii výrobku.

Logo CHZO Európskej únie sa uvádza na etikete, keď sa označenie „Chránené zemepisné označenie“ nahrádza tradičným pojmom „Vin de pays“.

Oblasť v bezprostrednej blízkosti

Právny rámec:

Vnútroštátne právne predpisy

Druh ďalšej podmienky:

Výnimka pre výrobu vo vymedzenej zemepisnej oblasti

Opis podmienky:

Oblasť v bezprostrednej blízkosti, ktorá je vymedzená na základe výnimky pre vinifikáciu a výrobu vín, je označená chráneným zemepisným označením „Côtes Catalanes“ a zahŕňa územie týchto obcí:

— departement Ariège: Aigues-Juntes, L'Aiguillon, Albiès, Alliat, Allières, Alzen, Appy, Arabaux, Arignac, Arnave, Artigues, Ascou, Aston, Auzat, Axiat, Ax-les-Thermes, La Bastide-de-Sérou, Baulou, Bédeilhac-et-Aynat, Bélesta, Bénac, Bénaix, Bestiac, Bompas, Le Bosc, Bouan, Brassac, Burret, Les Cabannes, Cadarcet, Capoulet-et-Junac, Carcanières, Carla-de-Roquefort, Caussou, Caychax, Cazenave-Serres-et-Allens, Celles, Château-Verdun, Cos, Dreuilhe, Durban-sur-Arize, Ferrières-sur-Ariège, Foix, Fougax-et-Barrineuf, Freychenet, Ganac, Garanou, Génat, Gestiès, Gourbit, L'Herm, L'Hospitalet-près-l'Andorre, Ignaux, Ilhat, Illier-et-Laramade, Lapège, Larbont, Larcat, Larnat, Lassur, Lavelanet, Lercoul, Lesparrou, Leychert, Lieurac, Lordat, Loubières, Luzenac, Mercus-Garrabet, Mérens-les-Vals, Miglos, Mijanès, Montagagne, Montaillou, Montels, Montferrier, Montgaillard, Montoulieu, Montségur, Montseron, Nalzen, Nescus, Niaux, Orgeix, Orlu, Ornolac-Ussat-les-Bains, Orus, Pech, Péreille, Perles-et-Castelet, Le Pla, Prades, Pradières, Prayols, Le Puch, Quérigut, Quié, Rabat-les-Trois-Seigneurs, Raissac, Roquefixade, Roquefort-les-Cascades, Rouze, Saint-Jean-d'Aigues-Vives, Saint-Jean-de-Verges, Saint-Martin-de-Caralp, Saint-Paul-de-Jarrat, Saint-Pierre-de-Rivière, Saurat, Sautel, Savignac-les-Ormeaux, Senconac, Sentenac-de-Sérou, Serres-sur-Arget, Siguer, Aulos-Sinsat, Sorgeat, Soula, Surba, Suzan, Tarascon-sur-Ariège, Tignac, Unac, Urs, Ussat, Vaychis, Vèbre, Verdun, Vernajoul, Vernaux, Val-de-Sos, Villeneuve-d'Olmes,

— departement Aude: Ajac, Alaigne, Albas, Alet-les-Bains, Antugnac, Argeliers, Argens-Minervois, Armissan, Arques, Artigues, Aunat, Axat, Bages, Belcaire, Belcastel-et-Buc, Belfort-sur-Rebenty, Bellegarde-du-Razès, Belvèze-du-Razès, Belvianes-et-Cavirac, Belvis, Bessède-de-Sault, La Bezole, Bizanet, Bize-Minervois, Bouriège, Bourigeole, Le Bousquet, Boutenac, Brézilhac, Brugairolles, Bugarach, Cailhau, Cailhavel, Cailla, Cambieure, Campagna-de-Sault, Campagne-sur-Aude, Camplong-d'Aude, Camps-sur-l'Agly, Camurac, Canet, Cascastel-des-Corbières, Cassaignes, Castelnau-d'Aude, Castelreng, Val de Lambronne, Caunette-sur-Lauquet, Caves, Cépie, Chalabre, Le Clat, Clermont-sur-Lauquet, Comus, Conilhac-Corbières, Corbières, Coudons, Couiza, Counozouls, Cournanel, Coursan, Courtauly, La Courtète, Coustaussa, Coustouge, Cruscades, Cubières-sur-Cinoble, Cucugnan, Cuxac-d'Aude,La Digne-d'Amont, La Digne-d'Aval, Donazac, Duilhac-sous-Peyrepertuse, Durban-Corbières, Embres-et-Castelmaure, Escales, Escouloubre, Escueillens-et-Saint-Just-de-Bélengard, Espéraza, Espezel, Val-du-Faby, Fabrezan, La Fajolle, Fenouillet-du-Razès, Ferrals-les-Corbières, Ferran, Festes-et-Saint-André, Feuilla, Fitou, Fleury, Fontanès-de-Sault, Fontcouverte, Fontjoncouse, Fourtou, Fraissé-des-Corbières, Gaja-et-Villedieu, Galinagues, Gardie, Gincla, Ginestas, Ginoles, Gramazie, Granès, Greffeil, Gruissan, Homps, Hounoux, Jonquières, Joucou, Ladern-sur-Lauquet, La Palme, Lasserre-de-Prouille, Lauraguel, Leucate, Lézignan-Corbières, Lignairolles, Limoux, Loupia, Luc-sur-Aude, Luc-sur-Orbieu,Magrie, Mailhac, Maisons, Malras, Malviès, Marcorignan, Marsa, Mazerolles-du-Razès, Mazuby, Mérial, Mirepeisset, Missègre, Montazels, Montbrun-des-Corbières, Montfort-sur-Boulzane, Montgaillard, Montgradail, Monthaut, Montjardin, Montredon-des-Corbières, Montséret, Moussan, Narbonne, Nébias, Névian, Niort-de-Sault, Port-la-Nouvelle, Ornaisons, Ouveillan, Padern, Paraza, Pauligne, Paziols, Peyrefitte-du-Razès, Peyriac-de-Mer, Peyrolles, Pieusse, Pomas, Pomy, Portel-des-Corbières, Pouzols-Minervois, Puilaurens, Puivert, Quillan, Quintillan, Quirbajou, Raissac-d'Aude, Rennes-le-Château, Rennes-les-Bains, Rivel, Rodome, Roquefeuil, Roquefort-de-Sault, Roquefort-des-Corbières, Roquetaillade-et-Conilhac, Roubia, Rouffiac-des-Corbières, Routier, Saint-André-de-Roquelongue, Saint-Benoît, Sainte-Colombe-sur-Guette, Sainte-Colombe-sur-l'Hers, Saint-Couat-du-Razès, Saint-Ferriol, Saint-Hilaire, Saint-Jean-de-Barrou, Saint-Jean-de-Paracol, Saint-Julia-de-Bec, Saint-Just-et-le-Bézu, Saint-Laurent-de-la-Cabrerisse, Saint-Louis-et-Parahou, Saint-Marcel-sur-Aude, Saint-Martin-de-Villereglan, Saint-Martin-Lys, Saint-Nazaire-d'Aude, Saint-Polycarpe, Sainte-Valière, Sallèles-d'Aude, Salles-d'Aude, Salvezines, Seignalens, La Serpent, Serres, Sigean, Sonnac-sur-l'Hers, Sougraigne, Terroles, Thézan-des-Corbières, Tourouzelle, Tourreilles, Treilles, Tréziers, Tuchan, Valmigère, Ventenac-en-Minervois, Véraza, Verzeille, Villardebelle, Villar-Saint-Anselme, Villarzel-du-Razès, Villebazy, Villedaigne, Villefloure, Villefort, Villelongue-d'Aude, Villeneuve-les-Corbières, Villesèque-des-Corbières, Vinassan.

Odkaz na špecifikáciu výrobku

https://info.agriculture.gouv.fr/gedei/site/bo-agri/document_administratif-5e5bb316-d3a0-4505-a928-4c5624575423

(1) Ú. v. EÚ L 9, 11.1.2019, s. 2.